OzLabs/hebrew-wiki-articles huggingface dataset:
יערון צהוב-צוואר

יערון צהוב-צוואר
יערון צהוב-צוואר (שם מדעי: Apodemus flavicollis) הוא מין מכרסם ממשפחת העכבריים. הוא קרוב מאוד למין יערון קטן, ובעבר נחשב לתת-מין, אך הופרד ממנו בשנת 1984.

מכרסם זה חי בטבע בעיקר בדרום אירופה אך התפשט לאורך אירופה עד למזרח אירופה (עד הרי אורל), לסקנדינביה ולבריטניה. הוא נפוץ גם במספר אזורים במזרח התיכון לרבות בישראל.

אורכו של היערון 89–133 מ"מ ומשקלו 28–45 גרם. הוא דומה ליערון הקטן, אך בעל פרווה צהובה לאורך צווארו והוא בעל אוזניים גדולות יותר וזנב ארוך יותר. צבעו חום-אפור והבטן והרגליים לבנים. הזנב ורדרד וחסר פרווה.

==התנהגות==
היערון חי לאורך יערות נשירים, בעיקר לאורך קצה היער, אך באזורים הרריים הוא מצוי גם בפנים היער. כמו כן הוא מצוי בבתות ושיחיות ובמטעים וגנים עירוניים. היערון מעדיף לחיות בין עצים גדולים כמו אלון ולוז וגם עצי אלנוס.

היערון פעיל במשך כל השנה כולל בחורפים ולעיתים קבוצות יערונים יצטופפו יחדיו כדי לשמור על החום. הוא מאחסן את מזונותיו בחורים ובמאורות בעצים ובקרקע. היערון הוא אוכל-כול הניזון בעיקר מאגוזים אותם הוא מפצח עם שיניו החזקות. בנוסף הוא ניזון מניצנים, פירות, זרעי צמחים וחסרי חוליות קטנים. היערון יוצא לאכול בלילה.

הוא עצמו יכול להיטרף בידי מגוון טורפים לרבות ינשופיים, שועלים וסמוריים. היערון מתגונן בעזרת שמיעתו הטובה שעוזרת לו לנתר ממקום הסכנה ברגע.

==קישורים חיצוניים==

== הערות שוליים ==

קטגוריה:בעלי חיים שתוארו ב-1834
קטגוריה:עכברים (תת-משפחה)
קטגוריה:ארץ ישראל: עכבריים
קטגוריה:ספרד: יונקים
קטגוריה:יוון: יונקים
קטגוריה:פולין: יונקים
קטגוריה:דנמרק: יונקים
קטגוריה:בולגריה: יונקים
קטגוריה:לטביה: יונקים
קטגוריה:אלבניה: יונקים
קטגוריה:סלובניה: יונקים
קטגוריה:אנדורה: יונקים
חיה סנקובסקי-שרון

חיה שרון בהצגת "אמדה", 1964
חיה (חיה'לה) סנקובסקי-שרון (1907, האימפריה הרוסית – 1 באפריל 1998, תל אביב) הייתה שחקנית תיאטרון האֹהל מראשיתו ועד לסגירתו ב-1969.

== קורות חייה ופועלה ==
חיה סנקובסקי נולדה בגוֹלטָה (רוסית: Голта; האימפריה הרוסית, בהווה חלק מהעיר פרבומייסק (מחוז מיקולאייב) באוקראינה), לאהרון ובילה לבית גורביץ. עלתה ארצה ב-1925, למדה במסגרת "הסטודיה הדרמטית" של הבמאי משה הלוי ושיחקה בתיאטרון האֹהל עד לפירוקו ב-1969.

חיה סנקובסקי-שרון השתתפה בהצגות רבות, ובהן: יעקב ורחל (1928), בשפל (1933), ליליאום (1935), יושה עגל (1937), האחים אשכנזי (1938), פישקה החיגר (1939), גם הוא באצילים (1940), שלמה המלך ושלמי הסנדלר (1943), נשי וינדזור העליזות (1946), גיבורים (1946; חייל השוקולדה), שורשים עמוקים (1948), פרוורי ניו יורק (1948), ארבעת הגדולים (1949), עת הזמיר (1950; מאחרוני הגטו), פינה נידחת (1951), אגדת חורף (1952), חבורה על התמזה (1952), ד"ר קנוק (1953), החולה המדומה (1953), דרך הטבק (1953), תה וסימפתיה (1955), דונה גרציה (1956), קערת העץ (הפקת 1957), אסירה מס' 27 (1958), הידועה בציבור (1960; פילומנה), הכתובה (1961), המחרשה והכוכבים (1962), אמדה (1963; כיצד להיפטר מזה?), לילה של טעויות (1964), הצמא והרעב (1966), קומדיה שחורה ושקרים לבנים (1967), חופרי הזהב או אוצרו של נפוליון (1968), החלום האמריקאי (1969).

נישאה בשנת 1931 לאדריכל אריה שרון, ובני הזוג היו הורים לאלדר ולאורי.

== לקריאה נוספת ==
* חיה שרון, מן הבמה ומן האולם: זכרונות, תל אביב, 1988

== קישורים חיצוניים ==
* 
* "[https://www30.tau.ac.il/theatre/view_pritim.asp?id=2402 חיה (סנקובסקי) שרון]", בתוך: שמעון לב-ארי, מדריך מאה שנה לתיאטרון העברי 1889–1989, באתר המרכז הישראלי לתיעוד אמנויות הבמה, אוניברסיטת תל אביב, הפקולטה לאמנויות ע"ש יולנדה ודוד כץ, החוג לאמנות התיאטרון
* 

== הערות שוליים ==

קטגוריה:נשות העלייה השלישית
קטגוריה:אנשי העלייה השלישית
קטגוריה:שחקני תיאטרון ישראלים
קטגוריה:שחקני תיאטרון אהל
קטגוריה:שחקנים ביישוב
קטגוריה:נשים הקבורות בבית הקברות נחלת יצחק
קטגוריה:ישראליות שנולדו ב-1907
קטגוריה:ישראלים שנולדו ב-1907
קטגוריה:ישראליות שנפטרו ב-1998
קטגוריה:ישראלים שנפטרו ב-1998
מיץ' גיילורד

מיצ'ל ג'יי "מיץ'" גיילורד (באנגלית: Mitchell Jay "Mitch" Gaylord; נולד ב-10 במרץ 1961) הוא מתעמל יהודי-אמריקאי בעבר, אלוף אולימפי בתחרות הקבוצתית (לוס אנג'לס 1984), בפעם הראשונה בהיסטוריה של ארצות הברית, פעמיים ברציפות אלוף ארצות הברית בתחרות הקרב רב (1983 ו-1984). המתעמל האמריקאי הראשון שזכה בציון המושלם של 10 נק' במשחקים האולימפיים.

== ביוגרפיה ==
גיילורד נולד בון נואיס, קליפורניה, בן למשפחה יהודית. אחיו, צ'אק, אף הוא מתעמל מצטיין, אלוף המכביה ה-11, ומאמנו האישי. הוא החל להתאמן בגיל יחסית מבוגר בגיל 12. בתחרויות ההתעמלות של המכביה ה-11 שנערכו ביולי 1981 הוא זכה ב-8 מדליות, 7 זהב ו-1 כסף (בזהב זכה אחיו) והיה הספורטאי המצטיין של המכביה.

באולימפיאדת לוס אנג'לס (1984) זכה גיילורד ב-4 מדליות, 1 זהב, 1 כסף ו-2 ארד. מדליית זהב, בתחרות הקבוצתית (591.40 נק'), לפני סין (590.80 נק') ויפן (586.70 נק'), בפעם הראשונה שארצות הברית זכתה במדליית זהב הקבוצתית באולימפיאדה. במהלך התחרות הקבוצתית הוא קיבל פעמיים את הציון המושלם 10 נק' והיה למתעמל האמריקאי הראשון בהיסטוריה שמשיג ציון זה. מדליית כסף ביחד עם עוד שלושה מתעמלים, לי נינג מסין, קוג'י גושיקן ושינג'י מוריסואה שניהם מיפן בתרגיל על סוס הקפיצות (19.825 נק'), אחרי לו ין מסין (19.950 נק') ושתי מדליות ארד, בתרגיל מקבילים (19.850 נק'), אחרי בארט קונר מארצות הברית (19.950 נק') ונובויוקי קג'יטני מיפן (19.925 נק') ובתרגיל הטבעות (19.825 נק'), אחרי קוג'י גושיקן ולי נינג שזכו ביחד במדליית הזהב (19.850 נק'). נוסף לכך, הוא סיים במקום חמישי בתחרות הקרב רב (118.525 נק'), במקום רביעי בשלב המוקדמות בתרגיל סוס הסמוכות (רק שני מתעמלים מאותה מדינה זכאים לעלות לשלב הגמר, אך הוא סיים שלישי מבין האמריקאים ולכן לא עלה לשלב הבא, התחרות על המדליות) ודורג במקום תשיעי כללי, במקום 16 בתרגיל הקרקע ובמקום 37 בתרגיל המתח.

==הנצחה==
ב-2009 הונצח גיילורד ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

==קישורים חיצוניים==

* 

==הערות שוליים==

קטגוריה:ספורטאים יהודים אמריקאים
קטגוריה:מתעמלים יהודים
קטגוריה:אלופים אולימפיים יהודים
קטגוריה:משתתפי אולימפיאדת לוס אנג'לס (1984)
קטגוריה:משתתפים יהודים באולימפיאדת לוס אנג'לס (1984)
קטגוריה:אלופים אולימפיים אמריקאים: התעמלות
קטגוריה:זוכי מדליית כסף אולימפית אמריקאים: התעמלות
קטגוריה:זוכי מדליית ארד אולימפית אמריקאים: התעמלות
קטגוריה:חברי היכל התהילה של הספורטאים היהודים: אמריקאים
קטגוריה:אמריקאים שנולדו ב-1961
סטאנישיץ'

סְטָאנִישִיץ (בסרבית קירילית: Станишић, בסרבית בכתב לטיני: Stanišić) הוא כפר בסרביה השוכן במחוז באצ'קה המערבי אשר בפרובינציית וויבודינה.

==היסטוריה==
הכפר נוסד ב-1763 כאשר משפחות ממוצא הונגרי היגרו למקום מאזור באץ'-קישקון עת נשלט האזור על ידי ממלכת הבסבורג. אליהן הצטרפו משפחות פליטים סרבים ומתיישבים ממוצא גרמני אשר יושבו במקום על ידי השלטונות והפכו לרוב באוכלוסייה. בהמשך נשלט הכפר על ידי האימפריה האוסטרו-הונגרית ולאחר מלחמת העולם הראשונה על ידי ממלכת הסרבים, הקרואטים והסלובנים אשר שינתה בהמשך את שמה לממלכת יוגוסלביה. ב-6 באפריל 1941, במהלך מלחמת העולם השנייה תקפה גרמניה הנאצית את יוגוסלביה והכניעה אותה תוך ימים אחדים. ב-12 באפריל נמסר אזור באצ'קה ובכלל זה הכפר סטאנישיץ' לחזקת הונגריה. ב-22 באוקטובר 1944 שוחרר הכפר על ידי הצבא האדום ולאחר המלחמה נכלל בשטחי הרפובליקה הפדרלית הסוציאליסטית של יוגוסלביה. לאחר פירוק יוגוסלביה עבר האזור לחזקת סרביה.

==הקהילה היהודית==
יהודים התיישבו בכפר סמוך למועד הקמתו והיגרו למקום מהמרחב הגרמני. בית הכנסת הראשון נחנך ב-1778 ובית העלמין בסמוך למועד זה. ב-1815 מנתה הקהילה 75 נפשות. ב-1870 הוקם מבנה חדש לבית הכנסת. ב-1880 נמנו בקהילה 140 נפשות וב-1900 התגוררו בסטאנישיץ' 156 יהודים, שהיוו 2.33 אחוזים מכלל האוכלוסייה. במהלך מלחמת העולם הראשונה ולאחריה חלה ירידה משמעותית במספר בני הקהילה. חלקם היגרו לסומבור הסמוכה וחלקם התיישבו בהונגריה. ב-1931 נמנו בכפר 80 יהודים ובפרוץ מלחמת העולם השנייה התגוררו בסטאנישיץ' 31 יהודים. תושבי הכפר גורשו למחנות ההשמדה במקביל להשמדת יהודי הונגריה ואיש לא ניצל. ב-1950 נהרס מבנה בית הכנסת על ידי השלטונות המקומיים. נכון ל-2002 עמד בית העלמין היהודי על תילו. בית העלמין שכן בשטח פתוח לא מגודר ובמקום עמדו מצבות שהכיתוב עליהן בעברית בגרמנית ובסרבו-קרואטית.

== קישורים חיצוניים ==

* 
* Aleksandra Terzić ,Željko Bjeljac,[http://www.kirj.ee/public/trames_pdf/2014/issue_1/Trames-2014-1-39-55.pdf The extermination of jewish population and heritage in BAČKA region of ap vojvodina-serbia] 
* [https://www.yadvashem.org/odot_pdf/Microsoft%20Word%20-%20767.PDF יהדות באצ'קה], באתר "יד ושם"

==הערות שוליים==

סטאנישיץ'
סטאנישיץ'
סטארה מוראביצה

סְטָארָה מוֹרָאבִיצָה (בסרבית קירילית: Стара Моравица, בסרבית בכתב לטיני: Stara Moravica) הוא כפר בסרביה השוכן במחוז באצ'קה הצפוני אשר בפרובינציית וויבודינה.

==היסטוריה==
יישוב התקיים במקום מימי הביניים והוא חרב מספר פעמים במהלך קרבות אזוריים. בראשית המאה ה-18 ננטש לאחר המלחמות בין ממלכת הבסבורג לבין האימפריה העות'מאנית. חידוש ההתיישבות במקום והקמתו של הכפר המודרני מתוארך ל-1786 עת התיישבו במקום 334 משפחות הונגריות. במהלך מהפכת 1848 בהונגריה התחוללו קרבות בכפר וחלקים נכבדים ממנו חרבו. הכפר שוקם ועבר בהמשך לחזקת האימפריה האוסטרו-הונגרית עד לאחר מלחמת העולם הראשונה עת עבר לידי ממלכת הסרבים, הקרואטים והסלובנים אשר שינתה את שמה בהמשך לממלכת יוגוסלביה.

ב-6 באפריל 1941, במהלך מלחמת העולם השנייה תקפה גרמניה הנאצית את יוגוסלביה והכניעה אותה תוך ימים אחדים. ב-12 באפריל נמסר אזור באצ'קה ובכלל זה הכפר סטארה מוראביצה לחזקת הונגריה. ב-22 באוקטובר 1944 שוחרר הכפר על ידי הצבא האדום ולאחר המלחמה נכלל בשטחי הרפובליקה הפדרלית הסוציאליסטית של יוגוסלביה. לאחר פירוק יוגוסלביה עבר האזור לחזקת סרביה.

==הקהילה היהודית==
מקצת מ-334 המשפחות שהיגרו ב-1786 מהמרחב ההונגרי והקימו את הכפר המודרני היו ממוצא יהודי. המשפחות הראשונות כללו רופאים אזרחיים וצבאיים וסוחרים. ב-1812 התגוררו בכפר 30 יהודים. בית הכנסת הראשון נחנך ב-1850 ובית העלמין בסמוך למועד זה. ב-1850 מנתה הקהילה 204 נפשות. בביתו של רב הקהילה הוקם בית ספר קהילתי ובית מדרש ובו למדו כ-40 תלמידים. בית הספר תוקצב בכמחצית מתקציבה של הקהילה. ב-1880 התגוררו בסטארה מוראביצה 235 יהודים. ב-1896 הוקם מבנה חדש לבית הכנסת. ב-1900 התגוררו בכפר 153 יהודים, שהיוו 2.26 אחוזים מכלל האוכלוסייה. מ-1880 ועד 1923 עמד בראש הקהילה יוסף אונגאר.

במהלך מלחמת העולם הראשונה ולאחריה חלה ירידה משמעותית במספר בני הקהילה. ב-1931 נמנו בכפר 78 יהודים ובפרוץ מלחמת העולם השנייה התגוררו בסטארה מוראביצה 38 יהודים. חלק מבני הקהילה הוצאו להורג על ידי ההונגרים. חלקם נשלחו לעבודות כפייה בחזית המזרחית, הועסקו שם בפינוי שדות מוקשים ונהרגו. שאר תושבי הכפר גורשו למחנות ההשמדה במקביל להשמדת יהודי הונגריה ואיש לא ניצל. ב-1963 נהרס מבנה בית הכנסת על ידי השלטונות המקומיים. נכון ל-2001 עמד בית העלמין היהודי על תילו. בית העלמין שכן בשטח פתוח לא מגודר, רווי בצמחייה עבותה ולא היה מתוחזק. בשנה זו גם תועד בכפר בית רב הקהילה ובו בית הספר היהודי שפעל במקום.

== קישורים חיצוניים ==

* Aleksandra Terzić ,Željko Bjeljac,[http://www.kirj.ee/public/trames_pdf/2014/issue_1/Trames-2014-1-39-55.pdf The extermination of jewish population and heritage in BAČKA region of ap vojvodina-serbia] 
* [https://www.yadvashem.org/odot_pdf/Microsoft%20Word%20-%20767.PDF יהדות באצ'קה], באתר "יד ושם"

==הערות שוליים==

סטארה מוראביצה
סטארה מוראביצה
קטגוריה:קהילות יהודיות שהושמדו בשואה
יחסי אזרבייג'ן–מאוריטניה

יחסי אזרבייג'ן–מאוריטניה הם היחסים הדיפלומטיים שבין הרפובליקה של אזרבייג'ן לבין הרפובליקה האסלאמית של מאוריטניה.

היחסים הדיפלומטיים בין המדינות כוננו ב-29 באוקטובר 1994. ב-22 בפברואר 2007, שגריר אזרבייג'ן במרוקו הוסמך גם על מאוריטניה. ב-12 באוקטובר 2010, סידי מוחמד אולד טאלב, מונה לשגריר מאוריטניה באזרבייג'ן לאחר שהציג את כתב האמנתו בפני הנשיא האזרבייג'ני.

== יחסים כלכליים ==
* בשנת 2016, שווי הסחורה שיוצאה ממאוריטניה לאזרבייג'ן הגיעה לסך 19.2 אלף דולר אמריקאי והיא כללה חליפות לנשים ולגברים ופסטה. בשנת 2011, שווי הסחורה שיוצאה ממאוריטניה לאזרבייג'ן הגיעה לסך 172 אלף דולר אמריקאי והיא כללה אוכל לבע"ח ומקרנים.
* בשנת 2014, שווי הסחורה שיוצאה מאזרבייג'ן למאוריטניה הגיעה לסך 75.1 אלף דולר אמריקאי והיא כללה חלקי חילוף ומכונות להכנת מזון תעשייתי. בשנת 2013, שווי הסחורה שיוצאה מאזרבייג'ן למאוריטניה הגיעה לסך 10.3 אלף דולר אמריקאי והיא כללה דגנים.

== ייצוג ==
* אזרבייג'ן אינה מיוצגת במאוריטניה, הן בדרג השגרירות והן בדרג הקונסולרי.
* מאוריטניה אינה מיוצגת באזרבייג'ן, הן בדרג השגרירות והן בדרג הקונסולרי. השגרירות המייצגת של מאוריטניה נמצאת במוסקבה, בירת רוסיה.

== ראו גם ==
* יחסי אזרבייג'ן-אלג'יריה
* יחסי אזרבייג'ן-מאלי
* יחסי אזרבייג'ן-ניז'ר
* יחסי אזרבייג'ן-ניגריה
* יחסי אזרבייג'ן-אנגולה

==קישורים חיצוניים==

== הערות שוליים ==
בומברדייה טראקס

TRAXX F140 DC ב[[סרגוסה]]
בומברדייה טראקס (אנגלית: Bombardier Traxx) הוא טיפוס של קטר חשמלי המיוצר בגרמניה על ידי חטיבת התחבורה של התאגיד הקנדי בומברדייה. הדגמים השונים שלו מתחלקים לשני סוגים בהתאם לשימוש בהם, ברכבות נוסעים וברכבות משא. הדגם הראשון החל להיבנות בשנת 2000; שמה של הסדרה ניתן לה ב-2003. ב-2006 הורחב מפרט הסדרה כך שתכלול גם קטרי דיזל-חשמל.

קטרי בומברדייה טראקס יוצרו במקור למען גרמניה אך כיום הם פועלים, בין השאר, במדינות צרפת, שווייץ, ישראל, שוודיה, נורווגיה, בלגיה, איטליה, פולין, ספרד, הונגריה, דרום אפריקה והולנד.

==בשימוש רכבת ישראל==
גשר הרכבת מעל עמק איילון]]
ירושלים]]
ביולי 2014, כחלק מפרויקט החשמול, פרסמה רכבת ישראל מכרז לקניית 62 קטרים חשמליים שיופעלו במתח של 25,000 וולט בתדירות 50 הרץ. בומברדיה זכתה במכרז באוגוסט 2015 והקטר הראשון, מסוג בומברדייה טראקס P160 AC3 הגיע לישראל בספטמבר 2017, וב-16 בינואר 2018 התבצעה נסיעת המבחן הראשונה שלו בישראל, על קטע מהמסילה באזור לטרון. 

הרכבות החשמליות הראשונות נכנסו לפעולה לראשונה על המסילה החדשה בין ירושלים לתל אביב ופעולתן מתרחבת לקווים נוספים עם התקדמות חשמול רשת מסילות הנוסעים בישראל.

לקטר הספק חשמלי רציף של עד 6 מגה-וואט והספק מרבי של 6.4 מגה-וואט (8,600 כוח סוס). הספק זה גבוה משמעותית מהספקם של קטרי הדיזל-חשמל של הרכבת, שרובם מפיקים בין 3,200 ל-3,300 כ"ס, ומקצתם כ-3,900 כ"ס.

בנובמבר 2021 פורסם כי רכבת ישראל מימשה את האופציה להזמנת 36 קטרים נוספים אשר יסופקו בין אפריל 2023 ועד אוקטובר 2024<ref></ref>.

==קישורים חיצוניים==

* 

==הערות שוליים==

קטגוריה:ציוד רכבות נייד
קטגוריה:קטרי רכבת ישראל
NPO 2

NPO 2 (נקרא בעבר Nederland 2), הוא ערוץ טלוויזיה ציבורי הולנדי, המשדר מאז 1 באוקטובר 1964, עת החל לשדר בשעה 20:00, ושידר מדי יום שעתיים וחצי בלבד עד 22:30.

הערוץ משדר בעיקר תוכניות אמנות, תרבות, פוליטיקה, אקטואליה ותוכניות דת. בבקרים, משדר הערוץ מגזיני חדשות בתרגום לשפת הסימנים.

== היסטוריה ==
ערוץ Nederland 2 הושק ב-1 באוקטובר 1964, בשעה 20:00, ובראשית דרכו שידר מדי יום במשך שעתיים וחצי בלבד, עד השעה 22:30.

בספטמבר 1967 החל הערוץ לשדר בצבע.

ב-16 בספטמבר 2007 ערוצים Nederland 1,2,3 עברו לשדר בפורמט מסך רחב.

ב-4 ביולי 2009 החלו שלושת הערוצים לשדר ב-Ful HD. עוד בטרם השקת שידורים קבועים של HD, גרסה ניסיונית של שידורי HD לערוץ Nederland 1 היו זמינים מ-2 ביוני 2008 עד 24 באוגוסט אותה שנה, על מנת לשדר את יורו 2008, את מרוץ טור דה פראנס ואת אולימפיאדת בייג'ינג.

ב-12 במרץ 2013 הודיע ארגון השידור הציבורי ההולנדי כי שמות ערוצי הטלוויזיה ישתנו ל-NPO 1,2,3, בהתאמה. הסיבה למיתוגם מחדש של הערוצים נבעה מהרצון להפוך את הערוצים לדומים יותר. תהליך המיתוג מחדש הושלם ב-19 באוגוסט 2014.

== תוכניות ==
NPO 2 מכוון לקהל צופים המעוניינים בתוכן ברמה גבוהה יותר. לוח השידורים של הערוץ כולל:
* שידורים חוזרים של כל תוכניות NPO לאורך השבוע החולף (בימי חול בין השעות 9:10-16:00)
* Nieuwsuur, תוכניות אקטואליה מדי לילה בשעה 22:00
* בדרך כלל בימי שבת משודרות תוכניות תרבות, ובימי ראשון בבוקר משודרות תוכניות דת שונות.

== גלריה ==
<gallery widths="170" heights="170" perrow="5">
קובץ:Nederland 2 logo 2003.svg|סמליל הערוץ בשנים 2003-2006
קובץ:Nederland 2 logo 2006.svg|סמליל הערוץ בין השנים 2006-2014
קובץ:NL 2 HD Logo.svg|סמליל גרסת ה-HD של הערוץ בין השנים 2009-2014
קובץ:NPO 2 logo 2014.svg|סמליל הערוץ הנוכחי מאז 2014
</gallery>

== ראו גם ==
* NPO 1
* BNNVARA
* RTL 4

== קישורים חיצוניים ==

* 

== הערות שוליים ==

קטגוריה:ערוצי טלוויזיה הולנדיים
יחסי אוגנדה–גרמניה

יחסי אוגנדה–גרמניה הם היחסים הדיפלומטיים שבין הרפובליקה של אוגנדה לבין הרפובליקה הפדרלית של גרמניה.

== סקירה כללית ==
היחסים הדיפלומטיים הרשמיים בין המדינות כוננו ב-9 באוקטובר 1962. עוד לפני הכרזת עצמאותה, גרמניה החזיקה קונסוליה כללית באוגנדה, שמעמדה שודרג לשגרירות הגרמנית במדינה. גרמניה נוהגת להתערב בסוגיות אוגנדה במהלך דיוני האו"ם. בין היתר, בין המדינות ניכר שיתוף הפעולה והביקורים ההדדיים בין ראשי המדינות ושרים בכירים בממשלות. 

גרמניה מסייעת בפיתוח אזור צפון אוגנדה על ידי מתן ייעוץ של מומחים במגוון תחומים ושמירת השלום באזור. בשל בעיית הפליטים באוגנדה, עד מרץ 2017, גרמניה העניקה סיוע בהיקף של 35 מיליון יורו עבור התוכניות השונות ופעילויות הקשורות למצב הפליטים הנוכחי באוגנדה.

=== ביקורים מדרג גבוה ===

* נשיא גרמניה, הורסט קוהלר, ביקר רשמית באוגנדה בפברואר 2008.
* שר החוץ הגרמני, דאז וסטרוולה, ביקר באוגנדה ביולי 2010.
* השר הגרמני לשיתוף הפעולה הכלכלי ביקר באוגנדה במאי 2013.
* נשיא אוגנדה, יוורי מוסווני, ביקר בגרמניה ביוני 2016.

== יחסים כלכליים ==
על פי נתוני המשרד הסטטיסטי הגרמני, אוגנדה היא שותפת הסחר ה-122 בגדולה בגרמניה.

* בשנת 2016, שווי הסחורה שיוצא מגרמניה לאוגנדה הגיעה לסך 144 מיליון דולר אמריקאי והיא כללה טלפונים, מחשבים, שנאים, משאבות אוויר, טרקטורים, חלקי רכב, מכוניות, חיטה כשותנית, נפט מזוקק ועוד. באותה שנה, שווי הסחורה שיוצאה מאוגנדה לגרמניה הגיעה לסך 84 מיליון דולר אמריקאי והיא כללה קפה, קקאו, טלפונים, וניל, פלפל, חולצות, כותנה גולמית, מכוניות ועוד.
* בשנת 2015, שווי הסחורה שיוצאה מגרמניה לאוגנדה הגיעה לסך 113 מיליון דולר אמריקאי והיא כללה מכוניות, טרקטורים, דיו, חיטה, שסתומים, מחשבים, טלפונים ועוד. באותה שנה, שווי הסחורה שיוצאה מאוגנדה לגרמניה הגיעה לסך 92 מיליון דולר אמריקאי והיא כללה קפה, תה, וניל, בננה ועוד.

== ייצוג ==

* אוגנדה מיוצגת בגרמניה על ידי שגרירות שהיא מחזיקה בברלין, בירת המדינה.
* גרמניה מיוצגת באוגנדה על ידי שגרירות שהיא מחזיקה בקמפלה, בירת המדינה.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/uganda-node/uganda/209352#content_4 יחסי המדינות באתר החוץ הגרמני]

== הערות שוליים ==
נבחרת קזחסטן בכדורגל חופים

הנבחרת הלאומית של קזחסטן בכדורגל חופים מייצגת את קזחסטן בתחרויות כדורגל חופים בינלאומיות ונמצאת בפיקוחה של התאחדות הכדורגל הקזחית.

==הסגל הנוכחי==
סגל נכון לאליפות אירופה בכדורגל חופים 2018

מאמן: יראלן ג'אמנטייב

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || - || - || - || - || - || - || - || - || - || -
|-
| 2009 || - || - || - || - || - || - || - || - || - || -
|-
| 2011 || שלב הבתים || 3 || 0 || 0 || 0 || 3 || 5 || 22 || 17- || 0
|-
| 2013 || - || - || - || - || - || - || - || - || - || -
|-
| 2015 || - || - || - || - || - || - || - || - || - || -
|-
| 2017 || שלב הבתים || 3 || 1 || 0 || 0 || 2 || 6 || 11 || 5- || 3
|-
| 2019 || שמינית גמר || 4 || 1 || 0 || 0 || 3 || 11 || 22 || 11- || 3
|-
!סך הכל || 3/7 || 10 || 2 || 0 || 0 || 8 || 22 || 55 || 33- || 6
|}

==קישורים חיצוניים==
* [https://www.beachsoccer.com/teams/Kazakhstan דף הנבחרת] באתר הרשמי של כדורגל החופים
* [http://bsrussia.com/profiles/teams/190 דף הנבחרת] באתר הרשמי של כדורגל החופים 

קזחסטן
כדורגל חופים
קטגוריה:קזחסטן: כדורגל
יחסי אנגולה–גרמניה

יחסי אנגולה–גרמניה הם היחסים הדיפלומטיים שבין רפובליקת אנגולה לבין הרפובליקה הפדרלית של גרמניה.

== סקירה כללית ==
הקנצלרית הגרמנית, אנגלה מרקל, ביקרה באנגולה ביולי 2011. במהלך ביקורה, מרקל פגשה אמנים ופעילי זכויות אדם. באותו החודש, בעקבות ביקורה של מרקל, שתי הממשלות חתמו על הסכם בדבר הגברת הדיאלוג בין המדינות. בפברואר 2012, נערך מפגש בין שרי החוץ של הממשלות בו נאמר כי הממשלות מעוניינות בהגברת שיתוף הפעולה בתחומי הביטחון, הכלכלה והאנרגיה. פגישה זו התקיימה שוב באפריל 2016 בלואנדה.

שר החוץ הגרמני ביקר באנגולה במרץ 2014. בחודש נובמבר באותה השנה, הממשלות חתמו על הסכם בדבר שיתוף הפעולה בתחום המדיניות במהלך ביקורו של שר ההגנה האנגולי בגרמניה.

== יחסים כלכליים ==

* בשנת 2016, שווי הסחורה שיוצאה מגרמניה לאנגולה הגיעה לסך 291 מיליון דולר אמריקאי והיא כללה שסתומים, מחשבים, טורבינות גז, שנאים, דיו, קמח לבן, מכוניות, צינורות ברזל, חלב ועוד. באותה שנה, שווי הסחורה שיוצאה מאנגולה לגרמניה הגיעה לסך 152 מיליון דולר אמריקאי והיא כללה בעיקר נפט גולמי(74%) ונפט מזוקק(19%).
* בשנת 2015, שווי הסחורה שיוצאה מגרמניה לאנגולה הגיעה לסך 290 מיליון דולר אמריקאי והיא כללה משאבות אוויר, טורבינות הידראוליות, טלפונים, שנאים, מכונות חלב, דיו, בשר חזיר, גבינה, חלב, בגדים משומשים ועוד. באותה שנה, שווי הסחורה שיוצאה מאנגולה לגרמניה הגיעה לסך 74.1 מיליון דולר אמריקאי והיא כללה בעיקר נפט גולמי(80%) ונפט מזוקק (19%).

== ייצוג ==

* אנגולה מיוצגת בגרמניה על ידי 4 קונסוליות שהיא מחזיקה בברמן, דיסלדורף, פרנקפורט ומינכן ועל ידי שגרירות שהיא מחזיקה בברלין, בירת המדינה.
*גרמניה מיוצגת באנגולה על ידי שגרירות שהיא מחזיקה בלואנדה, בירת המדינה.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/angola-node/angola/209120 יחסי המדינות באתר משרד החוץ הגרמני]

== הערות שוליים ==
יחסי אריתריאה–גרמניה

יחסי אריתריאה–גרמניה הם היחסים הדיפלומטיים שבין מדינת אריתריאה לבין הרפובליקה הפדרלית של גרמניה.

== סקירה כללית ==
בעקבות מלחמת העצמאות של אריתריאה, כ-25,000 אריתראים מצאו מקלט בגרמניה. פליטים אלה, שרובם חיים כאזרחים גרמנים מן המניין, מקיימים קשרים הדוקים עם ארצם עד היום. אולם, היחסים בין אריתריאה לגרמניה הם חלשים ביותר, שלא מומשו במלואם מאז תום המלחמה. בין המדינות קיים שיתוף פעולה מזערי וסחר דו צדדי דל. עם זאת, ממשלת אריתריאה מצפה לתמיכתה של גרמניה בסוגיית הסכסוך האריתראי-אתיופי.

== יחסים כלכליים ==
* בשנת 2016, שווי הסחורה שיוצאה מגרמניה לאריתריאה הגיעה לסך 10.9 מיליון דולר אמריקאי והיא כללה ערכות ייצור חשמליות, שנאים, שסתומים, טלפונים, חלקי רכב, בטריות חשמליות, מכוניות ועוד. באותה שנה, שווי הסחורה שיוצאה מאריתריאה לגרמניה הגיעה לסך 11.4 אלף דולר אמריקאי והיא כללה אזעקות, טלפונים וחליפות לנשים.
* בשנת 2015, שווי הסחורה שיוצאה מגרמניה לאריתריאה הגיעה לסך 12.9 מיליון דולר אמריקאי והיא כללה מחשבים, בטריות חשמליות, שנאים, טלפונים, מוצרי ברזל גומי ועוד. באותה שנה, שווי הסחורה שיוצאה מאריתריאה לגרמניה הגיעה לסך 5.85 מיליון דולר אמריקאי והיא כללה עופרת נחושת (99.9%).

== ייצוג ==
* אריתריאה מיוצגת בגרמניה על ידי קונסוליה כללית בפרנקפורט ועל ידי שגרירות שהיא מחזיקה בברלין, בירת המדינה.
*גרמניה מיוצגת באריתריאה על ידי שגרירות שהיא מחזיקה באסמרה, בירת המדינה.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/eritrea-node/eritrea/235386 יחסי המדינות באתר משרד החוץ הגרמני]

== הערות שוליים ==
עוד יום (שיר של גלי עטרי)

"עוד יום" הוא שיר שנכתב על ידי רחל שפירא, הולחן על ידי מתי כספי ובוצע לראשונה על ידי גלי עטרי.

== רקע ==
השיר יצא לרדיו בשנת 1983 ונכלל באלבום "ממריאה ברוח" שהוציאה גלי עטרי ב־1984. מתי כספי הפיק ועיבד את השירים באלבום, והלחין שישה שירים מתוכו. השיר עוסק בהתנהלות בתוך שגרת החיים ובכך שגם בתוך השגרה קיים טוב שאליו אפשר לשאוף.

זאב אולמן, שהיה מפיק האלבום מטעם חברת התקליטים, סיפר:

כספי הקליט את השיר עבור האלבום צד ג' צד ד' שיצא בשנת 1987 וכלל ביצועים לשירים שהלחין לאמנים אחרים.

== גרסאות כיסוי ==
בשנת 2008 הקליט יונתן רזאל גרסת כיסוי לשיר עבור האלבום עבודה עברית שכלל ביצועים מחודשים לשירים ותיקים. בשנת 2018 הקליט רזאל את השיר במסגרת אלבום המופע שלו בליווי התזמורת הסימפונית ראשון לציון.

ביולי 2024 הוציאו המוזיקאים דניאל רובין וניר שלמה גרסת כיסוי לשיר.

== קישורים חיצוניים ==
* [https://mshironet.mako.co.il/artist?type=lyrics&lang=1&prfid=268&wrkid=2480 מילות השיר] באתר שירונט
* יוסי חרסונסקי, [https://yosmusic.com/מתי-כספי-עוד-יום/?noamp=available עיון ביקורת] באתר יוסימיוזיק

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי גלי עטרי
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי מתי כספי
קטגוריה:שירים על זמן
קטגוריה:סינגלים בהוצאת NMC יונייטד אנטרטיינמנט
יידיש בוך

יידיש בּוּך (יידיש: "הספר היהודי" או "הספר היידי") הייתה הוצאת ספרים יהודית ביידיש שפעלה בוורשה בירת פולין הקומוניסטית מ-1947 ועד 1968. במרוצת שני העשורים של קיומה ראו בה אור כ-350 כותרים, והיא הייתה מהוצאות הספרים היידיות הבולטות בעולם לאחר מלחמת העולם השנייה. ההוצאה זכתה למעמד של הוצאת ספרים ממלכתית וקיבלה תמיכה מן השלטונות. המנהל-המייסד של ההוצאה, שניהל אותה עד סופה, היה העורך, מבקר הספרות, והמשורר דוד ספַרְד (ספֿארד).

הרעיון נבט במוחו של ספרד עוד במהלך המלחמה, בעת גלותו במוסקבה. "נהגתי לפנטז", כתב בזיכרונותיו, "שכשרק נשוב לפולין אשקיע את כל זמני ומרצי ביצירת הוצאת ספרים, שתרכז סביבה את מעט הסופרים שניצלו".

בהוצאה ראו אור ספרים ממספר סוגים:
ספרים המנציחים את השואה, בהם הכרוניקות של עמנואל רינגלבלום מגטו ורשה;
יצירותיהם של הקלאסיקונים של ספרות יידיש (ובפרט מנדלי מוכר ספרים, י"ל פרץ ושלום עליכם);
יצירות של סופרים בני הזמן, בעיקר מפולין – כ-30 רומנים וקובצי סיפורים קצרים מאת סופרים כגון חיים גראדה, שלום אש, דוד ברגלסון וקלמן סגל, יותר מ-50 ספרי שירה (הדסה רובין, בינם הלר, אליהו רייזמן, רייזל ז'יכלינסקי), וכן ביקורת ספרות ומסות (דוד ספרד, אפרים קגנובסקי);
ספרים בהיסטוריה של עם ישראל, בעיקר בפולין (בהם מחקרים של היסטוריונים מהמכון ההיסטורי היהודי), וכן, בהיותה הוצאה ממלכתית, גם ספרים בנושא התנועה הקומוניסטית;
ספרות ילדים ונוער (משל יוליאן טובים, סיפורי מעשיות מאת לייב אוליצקי ועוד);
תרגומים, לרבות מפולנית;
אלבומים ורפרודוקציות של אמנים יהודים.

בנוסף, בהוצאה ראה אור כתב העת הספרותי היידי של אגודת הסופרים היהודים, הירחון "יִידישע שריפֿטן" (כתבים ספרותיים), שהופיע מ-1946 ועד המשבר הפוליטי של 1968, בסך הכול ב-250 גיליונות.

באמצע שנות ה-50 היו להוצאת "יידיש בוך" 5,000 מנויים, בעיקר בפולין (שבה נמצאו אז רק כ-20–30 אלף קוראי יידיש, כך שמהדורות בנות 5,000 עותקים היו הגודל המרבי האפשרי), והיא נהנתה מתמיכה ממשלתית רחבה.

ערב סגירתה של ההוצאה נמצאו מנוייה ב-24 מדינות. כתוצאה מהמדיניות האנטישמית של ממשלת גומולקה במהלך מהומות מרץ 1968 , נסגרה ההוצאה על ידי השלטונות וצוות העורכים שלה היו בין אלפי היהודים שהיגרו מפולין.

==לקריאה נוספת==
<div class="mw-content-ltr">
* Joanna Nalewajko-Kulikov, “The Last Yiddish Books Printed in Poland: Outline of the Activities of Yidish Bukh Publishing House,” in: Elvira Grözinger and Magdalena Ruta (eds.), Under the Red Banner: Yiddish Culture in the Communist Countries in the Postwar Era, Wiesbaden: Harrassowitz, 2008, pp. 111–134. ([http://www.academia.edu/11627838/The_last_Yiddish_books_printed_in_Poland._Outline_of_the_activities_of_Yidish_Bukh_publishing_house_in_Under_the_Red_Banner._Yiddish_Culture_in_the_Communist_Countries_in_the_Postwar_Era_ed._Elvira_Grözinger_and_Magdalena_Ruta_Wiesbaden_2008 המאמר] ב-Academia.edu; [https://books.google.co.il/books?id=M1TSi_QnJOIC&pg=PA111 המאמר] ב-Google Books)
</div>

==קישורים חיצוניים==
* 
* 
* 
* 

==הערות שוליים==

קטגוריה:הוצאות ספרים ביידיש
קטגוריה:הוצאות ספרים בפולין
קטגוריה:יהדות פולין
קטגוריה:יהדות ורשה
קטגוריה:ורשה: תרבות
קטגוריה:ורשה: היסטוריה
קטגוריה:הרפובליקה העממית הפולנית
השמורה האקולוגית מיסטייקן פוינט

השמורה האקולוגית מיסטייקן פוינט (באנגלית: Mistaken Point Ecological Reserve) היא אתר מאובנים הממוקם באי ניופאונדלנד, במזרח קנדה. השמורה מורכבת מרצועה צרה, באורך 17 קילומטר, של צוקי חוף סלעי. צוקים אלה מתוארכים לתת-תור של האדיקר (לפני כ-560–580 מיליון שנה), ומכילים את הממצאים העתיקים ביותר של מאובני יצורים רב-תאיים. שמורה זו היא המחשה פיזית ייחודית לנקודת מפנה בתולדות מוצא החיים על פני כדור הארץ - נקודה בה לאחר כמעט שלושה מיליארד שנים של התפתחות, הופיעו לראשונה יצורים מורכבים יותר מבחינה ביולוגית.

בשנת 2016 הוכרזה השמורה כאתר מורשת עולמי של אונסק"ו.

שם המקום באנגלית, מיסטייקן פוינט, הוא בתרגום לעברית "נקודה שגויה". השם נובע מטעות שהייתה נפוצה בעבר אצל ימאים, שזיהו את הנקודה בטעות כנמל, עקב הערפל הרב ששרר במקום לעיתים קרובות.

== המאובנים שבשמורה ==
בשמורה יותר מ-10,000 מאובנים שנחשפו, ולאחר גילויים משמשים למחקר מדעי. גודלם נע בין סנטימטרים בודדים ועד לאורך של קרוב לשני מטרים.

צורת הימצאותם של המאובנים סייעו לחוקרים לקבוע שבעלי החיים שנמצאו באזור המחיה המקורי שלהם, והמאובנים מסייעים לחוקרים לקבוע את המורפולוגיה של הפרטים שנמצאו. תיארוך רדיומטרי סיפק לחוקרים כרונולוגיה מפורטת, למשך 20 מיליון שנים, של בעלי החיים שבסביבה, כך שהחוקרים זכו להצצה על ההתפתחות האבולוציונית שהתרחשה בקרב היצורים המקומיים למשך תקופה ארוכה.

מרבית המאובנים שנמצאו משתייכים למין של אורגניזם ימי, הנקרא רנגאומורף - יצורים ייחודיים, בעלי מבנה גוף עלעלי, המהווים קבוצה ביולוגית נפרדת, שלא ניתן לסווגה כבעלי חיים או צמחים. המאובנים העדינים נשמרו בפירוט יוצא דופן בזכות זרם של אפר וולקני.

המאובנים הייחודיים של השמורה שיכיים לתקופת האדיקר, אשר התרחשה סביב נקודת מפנה, שאחריה החל "הפיצוץ הקמבריוני", שהוא תקופת פריחה אבולוציונית, בה הופיעו לראשונה קבוצות בעלי חיים חשובות רבות.

== חשיבות האתר כאתר מורשת עולמי ==
מבחינת הקריטריונים המסווגים את האתר כאתר מורשת עולמי, מסווג האתר על פי קריטריון 8: דוגמה לחריגות, להצגת התפתחויות בתולדות האנושות או התהליכי התהוותם של גורמים שונים בעולמנו.

האתר נכלל בקריטריון זה מעצם היותו התיעוד המתמשך הארוך ביותר שנמצא - כ-20 מיליון שנה ברצף - של מאובנים מתקופת האדיקר, חלקן העדויות הטובות ביותר שנמצאו לראשית התפתחותן של כמה קבוצות של בעלי חיים אשר עדיין קיימות בעת המודרנית.

השמורה של מיסטייקן פוינט מכילה את אוסף הממצאים העתיק ביותר שנמצא של אורגניזמים גדולים ומורכבים. מבחינה אקולוגית, השמורה מכילה את אוסף הממצאים העתיק והמגוון ביותר של יצורי מים עמוקים מהתקופת האדיקר, שמספק הצצה נדירה על אבות קדמונים משותפים של סוגי יצורים שונים שיתפתחו בהמשך, והצצה על בעלי החיים המורכבים הראשונים שהתקיימו במים העמוקים.

לאתר חשיבות נוספת בהיבטים נוספים, כמו ראיות לחשיבות תפקידן של רמות החמצן בעולם העתיק, בכדור הארץ או מבחינה מקומית, עבור התפתחותם של בעלי חיים רב תאיים מורכבים.

== קישורים חיצוניים ==

* 
* [http://whc.unesco.org/en/list/1497 השמורה האקולוגית מיסטייקן פוינט באתר אונסק"ו].

== הערות שוליים ==

2018 06
קטגוריה:קנדה: גאולוגיה
עופר יוספוביץ

עופר יוספוביץ (נולד ב-1970) הוא אורולוג, פרופסור לאורולוגיה בבית הספר לרפואה ע"ש סאקלר באוניברסיטת תל אביב, מנהל מחלקה אורולוגית בבית החולים איכילוב, מחלוצי המנתחים בישראל באמצעות רובוטיקה רפואית, על ידי מערכת כירורגית דה וינצ'י.

תחום התעניינות עיקרי: כירורגיה אורולוגית אונקולוגית.

==ביוגרפיה==
יוספוביץ יליד חיפה, בוגר בית הספר הריאלי בחיפה. עתודאי, סיים את בית הספר לרפואה באוניברסיטה העברית בירושלים ומרכז רפואי הדסה בהצטיינות, ולאחר שנת סטאז' בבית החולים הדסה עין כרם ובית החולים הדסה הר הצופים, בירושלים, התגייס יוספוביץ לצה"ל כרופא צבאי.

בין השנים 1995–1999 שרת יוספוביץ בצה"ל כרופא בחטיבת חי"ר וביחידה מובחרת.

בין השנים 1999–2005 התמחה יוספוביץ בכירורגיה אורולוגית, במחלקתו של הפרופ' ג'ק בניאל בבית החולים בילינסון בפתח תקווה.

בין השנים 2001–2002 יצא יוספוביץ להשתלמות מחקר ב-"Sloan Kettering Institute", בניו יורק שבארצות הברית.

בין השנים 2005–2008 השתלם יוספוביץ בהשתלמות עמיתים (Fellowship) בתחום האורולוגיה האונקולוגית בבית החולים "Memorial Sloan Kettering Cancer Center" , בניו יורק.

במסגרת זו התמחה יוספוביץ בניתוחים מורכבים לסרטן הערמונית, סרטן כליות, סרטן שלפוחית השתן וסרטן האשכים, ובאופן ספציפי בתחום הכירורגיה הלפרוסקופית והרובוטית כולל מערכת כירורגית דה וינצ'י,

בין השנים 2008–2016 כיהן יוספוביץ כמנהל היחידה לאורולוגיה אונקולוגית במרכז רפואי רבין.

משנת 2017 מכהן יוספוביץ כמנהל המחלקה האורולוגית במרכז הרפואי איכילוב בתל אביב.

==עבודה קלינית==
יוספוביץ עוסק בניתוחי כריתה של שלפוחית השתן ושיחזור על ידי מעי.

יוספוביץ מטפל בכריתה של גידולים מורכבים בכליה, בטיפול כירורגי בסרטן האשכים, כולל כריתה של בלוטות הלימפה בבטן ובאגן בכריתה רדיקלית של הערמונית.

==אקדמיה==
יוספוביץ פרופסור חבר בחוג לכירורגיה, בבית הספר לרפואה באוניברסיטת תל אביב.

יוספוביץ שותף לכתיבת 110 פרסומים מדעיים.

יוספוביץ משמש כסוקר במספר עיתונים רפואיים בתחום האורולוגיה (חבר מערכת בחלקם).
===ממחקריו של יוספוביץ===
* [https://www.ncbi.nlm.nih.gov/pubmed?term=yossepowitch ממחקריו של יוספוביץ באתר PubMed]

===חברות באיגודים מקצועיים===
* איגוד האורולוגים הישראלי (IUA)
* איגוד האורולוגים האמריקאי (AUA)
* איגוד האורולוגים האירופאי (EAU)
* האיגוד האמריקאי לאורולוגיה אונקולוגית (SUO)
* החברה האירופאית לאורולוגיה אקדמית (European Association of Academic Urologists)

==משפחה==
יוספוביץ נשוי ואב לשלושה, מתגורר עם משפחתו ברמת השרון.

==ראו גם==
* מערכת כירורגית דה וינצ'י
* כירורגיה רובוטית

==קישורים חיצוניים==
* 
* 
* 
* [https://www.facebook.com/ichilovmedical/posts/1769775396369372 אישה צעירה שחלתה בתסמונת VHL - מחלה בה מתפתחים גידולים סרטניים מרובים בשתי הכליות שבגופה - נותחה על ידי ד"ר אבי ברי ופרופ' עופר יוספוביץ]

==הערות שוליים==

קטגוריה:אורולוגים ישראלים
קטגוריה:בוגרי בית הספר הריאלי
קטגוריה:רופאים צבאיים ישראלים
קטגוריה:סגל מרכז רפואי רבין
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בוגרי העתודה האקדמית
קטגוריה:ישראלים שנולדו ב-1970
ג'אווד כרים

גַ'אווֶד כרִים (בבנגלית: জাওয়েদ করিম; נולד ב-28 באוקטובר 1979) הוא יזם אינטרנט ומייסד שותף של אתר יוטיוב. היה האדם הראשון שהעלה קטע וידאו לאתר זה. לסרטון שפרסם בשם 'אני בגן החיות' יש למעלה מ-328 מיליון צפיות נכון ל-6 באוגוסט 2024. במהלך עבודתו ב-PayPal פגש את סטיבן צ'ן וצ'אד הארלי, איתם ייסד את יוּטְיוּבּ מאוחר יותר. הוא תכנן רבים ממרכיבי הליבה באתר כולל מערכת המזהה הונאות באינטרנט בזמן אמת.

== חייו האישיים ==

כרים נולד במרזבורג שבמזרח גרמניה ב-1979 לאב ממוצא בנגלדשי ולאם גרמנייה. בראשית 1980 חצתה המשפחה את הגבול בין גרמניה המערבית לגרמניה המזרחית. גדל בנויס שבנורדריין-וסטפאליה, גרמניה המערבית ב-1992 עבר עם משפחתו לסיינט פול, מינסוטה. סיים את לימודיו בתיכון המרכזי של סיינט פול ואחר כך למד מדעי המחשב באוניברסיטת אילינוי באורבנה-שמפיין. הוא עזב את הקמפוס לקראת סיום הלימודים כדי לעבוד בחברת PayPal, אבל המשיך את הקורסים כדי לקבל תואר הראשון במדעי המחשב. לאחר מכן קיבל תואר שני במדעי המחשב מטעם אוניברסיטת סטנפורד.

== קריירה ==
בשנת 1998 התמחה כרים בחברת סיליקון גרפיקס.

בעת עבודתו ב-PayPal פגש את צ'אד הארלי (אנ') וסטיב צ'ן (אנ'). מאוחר יותר בשנת 2005 ייסד איתם את אתר שיתוף הווידאו, YouTube.

ב-23 באפריל 2005 העלה כרים את קטע הווידאו הראשון ביוטיוב - "אני בגן החיות".
אני בגן החיות, הסרטון הראשון אי פעם שהועלה ליוטיוב. הוא הועלה בשעה 20:27 ביום שבת, 23 באפריל 2005, על ידי כרים, ממייסדי האתר, תחת שם המשתמש "jawed"

לאחר שייסד ופיתח את יוטיוב יחד עם צ'אד הארלי וסטיב צ'ן נרשם כרים כסטודנט לתואר שני במדעי המחשב באוניברסיטת סטנפורד, תוך כדי עבודתו כיועץ ל-YouTube. כשהאתר נפתח בפברואר 2005 סירב להצעה לעבוד ביוטיוב אך הסכים לייעץ באופן לא-פורמלי מכיוון שהיה צריך להתמקד בלימודיו. כתוצאה מכך קיבל נתח נמוך בהרבה בחברה בהשוואה להארלי וצ'ן. בגלל צמצום פעילותו לאחר ההקמה היה כרים פחות ידוע לציבור כמייסד השלישי עד שיוטיוב נרכשה על ידי גוגל ב-2006. למרות חלקו הנמוך במניות החברה קיבל כרים 137,443 מניות של החברה, בשווי כולל של כ -64 מיליון דולר על פי מחיר הסגירה של גוגל באותה תקופה.

==קישורים חיצוניים==

* 

== הערות שוליים ==

קטגוריה:יוטיוב
קטגוריה:יוטיוברים אמריקאים
קטגוריה:מתכנתים אמריקאים
קטגוריה:יזמי נדל"ן אמריקאים
קטגוריה:אנשי עסקים אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1979
פלורנס בייקר

פלורנס וסמואל בייקר, 1867
פלורנס, ליידי בייקר (באנגלית: Florence, Lady Baker) או מריה פריין פון סאס; ברברה סאז; ברברה מריה סאז (בהונגרית: Sass Flóra – פלורה שאש; 6 באוגוסט 1841 – 11 במרץ 1916) הייתה מגלת ארצות וחוקרת ממוצא הונגרי–בריטי. היא נולדה בטרנסילבניה (אז האימפריה האוסטרית), התייתמה, ונמכרה כשפחה לסמואל בייקר. יחד הם יצאו לחפש את מקורו של נהר הנילוס, וגילו את אגם אלברט. מאוחר יותר היא חזרה לאפריקה עם בעלה כדי לנסות לשים קץ לסחר העבדים.

== ילדותה ==
מקורות מסוימים אומרים כי פלורנס ברברה מריה פון סאס נולדה בנאג'אנייד (Nagyenyed; כיום איוד (Aiud) שברומניה) ב-1841. לפי המסורת המשפחתית, היא הייתה בתו של קצין סקלרי ממשפחת אצולה הונגרית, בעלת אחוזות בטרנסילבניה, שנקרא פון שאש (von Sass). בילדותה, במהלך המהפכה ההונגרית של 1848 "אביה ואחיה נהרגו לנגד עיניה" על ידי הרומנים. בגיל ההתבגרות היא דיברה הונגרית, גרמנית, רומנית וטורקית. ייתכן שהייתה בת ארבע עשרה כאשר נמכרה כשפחה בוידין, עיר נמל מבוצרת על גדת נהר הדנובה, באזור שהיה אז בשליטת האימפריה העות'מאנית (כיום בבולגריה) בינואר 1859. לפי מקורות מסוימים, היא נועדה להיות בבעלות הפאשה של וידין, אבל אז הבחין בה סמואל בייקר. הוא והמהרג'ה דוליפ סינג היו במהלך מסע ציד משותף. סמואל בייקר שיחד את השומרים והם הבריחו את פלורנס עבורו.

== אפריקה ==
סמואל בייקר לקח אותה לאפריקה, שם הוא הוביל משלחת למצוא את מקורותיו של הנילוס הלבן. הם נסעו במעלה הנילוס עד גונדוקורו, שם הצילה פלורנס את המשלחת. בגלל חוסר הגמישות של בעלה ובגלל חוסר נאמנות של אנשי הצוות, פרץ סכסוך שאיים להשבית את המשלחת. פלורנס הצליחה לתווך בין הניצים ולהגיע להסכמה משותפת. גונדוקורו היה בסיס לסחר בשנהב ובעבדים, וגם הנקודה שבה סירות לא יכלו להמשיך יותר. משם היה עליהם להמשיך ברגל. שם הם גם נפגשו עם ג'ון הנינג ספיק ועם ג'יימס גרנט, שסיפרו להם אודות מסעותיהם. הם הציעו לחקור ערוץ אחר של הנילוס. כאשר ספיק וגרנט כתבו על מסעותיהם בהמשך, אף אחד מהם לא הזכיר את פלורנס, דבר שנעשה לפי הסכם שעשו עם סמואל בייקר.

פלורנס ובייקר גילו את מפלי מרצ'יסון ואת אגם אלברט (כיום באוגנדה).
כשהגיעו לאנגליה, בני הזוג חיו בנורפוק. הם התחתנו ב-4 בנובמבר 1865. כאשר סמואל בייקר קיבל תואר אבירות, פלורנס הפכה לליידי בייקר. פרטי פגישתם היו אמורים להישמר בסוד, אולם הסיפור הופץ, והדבר הביא את המלכה ויקטוריה להרחיק את ליידי בייקר מחצר המלוכה.

בשנת 1869 הוזמן סמואל על ידי אסמאעיל פאשא, השליט הטורקי של מצרים, לחזור לאפריקה כדי לעזור למנוע או להפחית את סחר העבדים באזור גונדורוקו. בייקר מונה למושל הכללי של הנילוס המשווני. בני הזוג קיבלו את ההזמנה וחזרו לאפריקה.

== מאוחר יותר בחיים ==
בשנת 1873 התגוררו בני הזוג בייקר בביתם בדבון. גנרל גורדון הגיע בפברואר 1883 וביקש מסמואל לסייע לו בפינוי אנשים מח'רטום הנצורה במהלך המלחמה המהדית במצרים. פלורנס נתבקשה לצאת למסע, אך סירבה לחזור לאפריקה, ובעלה סירב לנסוע בלעדיה. סר סמואל בייקר נפטר בשנת 1893. פלורנס בייקר מתה בדבון כעשרים שנה מאוחר יותר, אך הם נקברו יחד.

== מורשתה ==
בני הזוג בייקר מופיעים בציור בשם "סמואל בייקר (1821-93) והגילוי של אגם אלברט" של סוורינו ברלדי.

פלורנס בייקר היא אחת מחמש הדמויות (יחד עם דיליה אקלי, כריסטינה דודוול, מרי קינגסלי ואלכסנדרין טינה) שנבחרו לספר העוסק בנשים חוקרות באפריקה.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אצולה הונגרית
קטגוריה:מגלי ארצות
קטגוריה:אפריקה: חוקרים ומגלים
קטגוריה:ילידות 1841
קטגוריה:נפטרות ב-1916
נבחרת נורווגיה בכדורגל חופים

הנבחרת הלאומית של נורווגיה בכדורגל חופים מייצגת את נורווגיה בתחרויות כדורגל חופים בינלאומיות ונמצאת בפיקוחה של התאחדות הכדורגל הנורווגית.

==הסגל הנוכחי==
סגל נכון לאליפות אירופה בכדורגל חופים 2018

מאמן: ג'ון אנדרה ג'קובסן

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || שמינית גמר || 4 || 1 || 0 || 0 || 3 || 11 || 17 || 6- || 3
|-
| 2009 || שלב הבתים || 3 || 0 || 0 || 0 || 3 || 9 || 19 || 10- || 0
|-
| 2011 || שלב הבתים || 3 || 0 || 0 || 0 || 3 || 8 || 14 || 6- || 0
|-
| 2013 || שלב הבתים || 3 || 0 || 0 || 0 || 3 || 7 || 23 || 16- || 0
|-
| 2015 || שלב הבתים || 3 || 1 || 0 || 0 || 2 || 8 || 13 || 5- || 3
|-
| 2017 || שלב הבתים || 3 || 0 || 0 || 0 || 3 || 6 || 11 || 5- || 0
|-
| 2019 || שלב הבתים || 3 || 0 || 0 || 0 || 3 || 4 || 19 || 15- || 0
|-
!סך הכל || 7/7 || 22 || 2 || 0 || 0 || 20 || 53 || 116 || 63- || 6
|}

==הישגים==
אליפות אירופה בכדורגל חופים
* מקום שישי (1): 2003

גביע אירופה בכדורגל חופים
* מקום רביעי (1): 2008

==קישורים חיצוניים==
* [https://www.beachsoccer.com/teams/Norway דף הנבחרת] באתר הרשמי של כדורגל החופים
* [http://bsrussia.com/profiles/teams/76 דף הנבחרת] באתר הרשמי של כדורגל החופים 

נורווגיה
קטגוריה:נורווגיה: כדורגל
קטגוריה:נבחרות נורווגיה
יחסי אתיופיה–גרמניה

יחסי אתיופיה–גרמניה הם היחסים הדיפלומטיים שבין הרפובליקה הדמוקרטית הפדרלית של אתיופיה לבין הרפובליקה הפדרלית של גרמניה. היחסים בין גרמניה לאתיופיה נשארו יציבים לאורך ההיסטוריה. בשנת 2005 נחגג יום מאה השנים לכינון היחסים הדיפלומטיים הרשמיים בין שתי המדינות. 

== סקירה כללית ==
ממשלת גרמניה מסייעת לאתיופיה בתחומי החינוך, הכלכלה, הביטחון, החקלאות, משאבי הטבע ועוד. בנוסף, הממשלה מעניקה סיוע לפליטים באתיופיה על מנת לעזור להם להשתלב במערכת החינוך ובשוק העבודה. ממשלת גרמניה התחייבה לספק כ-48 מיליון יורו עבור מערכת החינוך האתיופית עד 2020. גם בתחום החקלאות, גרמניה התחייבה לספק כ-66.5 מיליון יורו שיעזור בפיתוח החקלאות הארצית. 

== ביקורים מדרג גבוה ==

* הקיסר האתיופי, היילה סלאסי, ביקר בגרמניה בשנת 1954.
* היינריך ליבקה, נשיא גרמניה, ביקר באתיופיה ב-1964.
* רומן הרצוג, נשיא גרמניה, ביקר באתיופיה ב-1996.
* הורסט קלר, נשיא גרמניה ביקר באתיופיה ב-2004.
* אנגלה מרקל, הקנצלרית הגרמנית ביקרה באתיופיה ב-2007 ושוב באוקטובר 2016.
* וולדה ג'ורג'יס, נשיאת אתיופיה, ביקרה בגרמניה ב-2008.
* יואכים גאוק, נשיא גרמניה ביקר באתיופיה ב-2013.
* היילמריאם דסאלן, ראש ממשלת אתיופיה, ביקר בגרמניה בדצמבר 2014.

== יחסים כלכליים ==

* בשנת 2016, שווי הסחורה שיוצאה מגרמניה לאתיופיה הגיעה לסך 607 מיליון דולר אמריקאי והיא כללה מכונות שטיפה, טלפונים, שנאים, מחשבים, משאבות אוויר, לתת, מכוניות, חלקי רכב, טבק מגולגל, טרקטורים, חלקי ברזל, עץ מנוסר ועוד. באותה שנה, שווי הסחורה שיוצאה מאתיופיה לגרמניה הגיעה לסך 202 מיליון דולר אמריקאי והיא כללה מיץ פירות, חליפות, סוודרים, קפה, לימון, פלפל ועוד.
*בשנת 2016, שווי הסחורה שיוצאה מגרמניה לאתיופיה הגיעה לסך 347 מיליון דולר אמריקאי והיא כללה טורבינות גז, טלפונים, שנאים, מחשבים, משאבות אוויר, חיטה, מכוניות, חלקי רכב, טרקטורים ועוד. באותה שנה, שווי הסחורה שיוצאה מאתיופיה לגרמניה הגיעה לסך 241 מיליון דולר אמריקאי והיא כללה חליפות, סוודרים, נעליים, חולצות, קפה, בצל, פלפל ועוד.

== ייצוג ==

* אתיופיה מיוצגת בגרמניה על ידי 2 קונסוליות בברמן, דיסלדורף, קונסוליה כללית בפרנקפורט ועל ידי שגרירות שהיא מחזיקה בברלין, בירת המדינה.
* גרמניה מיוצגת באתיופיה על ידי שגרירות שהיא מחזיקה באדיס אבבה, בירת המדינה.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/aethiopien-node/ethiopia/209410 יחסי המדינות באתר משרד החוץ הגרמני]

== הערות שוליים ==
אברהם ביכלר

אברהם ביכלר (Adolph Büchler; 18 באוקטובר 1867 – 1939) היה חוקר במקצועות היהדות.

== חייו ==
נולד בפריקובה , הונגריה (היום סלובקיה). בשנת 1887 החל את לימודי התאולוגיה בבית המדרש לרבנים בבודפשט, והיה תלמידם של בנימין זאב בכר ודוד קאופמן. ביכלר המשיך את לימודיו בבית המדרש לרבנים בברסלאו ולמד אצל ישראל לוי וצבי גרץ. ב -1890 סיים את לימודי הדוקטורט באוניברסיטת לייפציג בנושא "תולדות טעמי המקרא". לימים נדפסה עבודתו זה בספר.

ביכלר חזר לבודפשט כדי לסיים את לימודי הרבנות שלו, וסיים את לימודיו כרב בשנת 1892. אחר כך נסע לאוקספורד במשך שנה, שם השתלם תחת דודו אדולף נויבאואר, ופרסם חיבור (באנגלית) בנושא "קריאת התורה וההפטרה במחזור תלת שנתי". באותה שנה קיבל משרה כמורה בבית המדרש לרבנים בווינה, שם שימש כמרצה לתלמוד ותולדות ישראל במשך שלוש עשרה שנה.

ב-1906 נתמנה לסגן מנהל בבית המדרש לרבנים בלונדון (Jews' College) ומ-1907 היה למנהל המוסד. במשרה זו כיהן עד סוף ימיו.

ביכלר פרסם ספרים (בעיקר בגרמנית) ומאמרים רבים בכתבי עת, ובספרי יובל.

שימש כאחד מחברי הוועד המפקח של המכון למדעי היהדות באוניברסיטה העברית בירושלים.

ארכיון הכולל תכתובות שלו שמור בספרייה הלאומית<ref></ref>.

==ספריו (רשימה חלקית)==
* Die Priester und der Cultus im Letzten Jahrzehnt des Tempelbestandes (הכהנים ועבודתם בעשר השנים האחרונות של בית שני), וינה 1895
תורגם בידי נפתלי גינתון, מוסד הרב קוק, ירושלים תשכ"ו 
* Die Tobiaden und die Oniaden (משפחות טוביה ובני חוניו), וינה, 1899
* Das Grosse Synedrion in Jerusalem und das Beth-Din in der Quaderkammer des Jerusalemischen Tempels (הסנהדרין בירושלים ובית הדין הגדול בלשכת הגזית של בית המקדש), וינה, 1902

אחד מספריו שתורגם לעברית – "עם הארץ הגלילי", (תרגם מגרמנית:ישראל אלדד), מוסד הרב קוק, ירושלים, תשכ"ד.

==לקריאה נוספת==
* משה נחום צובל, אברהם ביכלר, האנציקלופדיה העברית כרך ח', תשכ"ט טורים 428–429.

==קישורים חיצוניים==

* [http://jewishencyclopedia.com/view.jsp?artid=1552&letter=B Adolf Büchler] ערכו ב- Jewish Encyclopedia
* 
* 
;כתביו
* 
* 
* 
* 

==הערות שוליים==

קטגוריה:חוקרי תלמוד
קטגוריה:בוגרי בית המדרש לרבנים בברסלאו
קטגוריה:בוגרי אוניברסיטת לייפציג
קטגוריה:יהודים הונגרים
קטגוריה:חוקרי תקופת הבית השני
קטגוריה:ילידי 1867
קטגוריה:נפטרים ב-1939
קטגוריה:חוקרי תולדות עם ישראל בארץ ישראל
יחסי בוטסואנה–גרמניה

יחסי בוטסואנה–גרמניה הם היחסים הדיפלומטיים שבין רפובליקת בוטסואנה לבין הרפובליקה הפדרלית של גרמניה.

== סקירה כללית ==
שתי המדינות מקיימות יחסים בילטרליים טובים, המבוססים על כבוד הדדי ושיתוף פעולה בתחומים מגוונים. מאז ביקורו של הנשיא הגרמני, הורסט קלר ב-2006, שיתופי הפעולה החלו להתגבר בהתמדה. בוטסואנה פתחה את שגרירותה בברלין ב-2013.

נשיא בוטסואנה ביקר בגרמניה בפברואר 2012, שם נפגש עם הקנצלר הגרמנית אנגלה מרקל ונשיא גרמניה כריסטיאן וולף. נשיא בוטסואנה ביקר שוב בגרמניה כחלק מתערוכת הסחר הבינלאומית שהתקיימה בברלין במרץ 2017. באוגוסט 2016, סגנית שר החוץ הגרמנית, מריה בוהמר, ביקרה בבוטסואנה. 

== יחסים כלכליים ==
על פי הלמ"ס הגרמני, בשנת 2016, הסחר בין המדינות הסתכם ב-74.5 מיליון יורו כאשר גרמניה ייצאה לבוטסואנה סחורה בשווי 72.3 מיליון יורו. בוטסואנה מייצאת לגרמניה בעיקר מוצרי בשר ואילו גרמניה מייצאת לבוטסואנה בעיקר מכונות, מוצרי חשמל, כלי תחבורה, מוצרי מתכת, מוצרים כימיים, מוצרי עץ ועוד. 

== ייצוג ==
* בוטסואנה מיוצגת בגרמניה על ידי 2 קונסוליות כלליות בהמבורג ומינכן ועל ידי שגרירות שהיא מחזיקה בברלין, בירת המדינה.
* גרמניה מיוצגת בבוטסואנה על ידי קונסוליה כללית במאון ועל ידי שגרירות שהיא מחזיקה בגאבורון, בירת המדינה.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/botswana-node/botswana/232742 יחסי המדינות באתר משרד החוץ הגרמני]

== הערות שוליים ==
אקדח מעשן

אקדח מעשן הוא התייחסות לאובייקט או עובדה המשמש כראיה חד משמעית לביצוע פשע או מעשה דומה, והוא שלב אחד לפני תפיסה בזמן מעשה. בדרך כלל, מדובר באוסף של ראיות נסיבתיות המובילות למסקנה אחת, ולא בראיה ישירה וחד משמעית. 

שמו במקור בא מרעיון של מציאת אקדח שעדיין מעשן (כלומר, שנעשה בו שימוש ממש לאחרונה) של אדם החשוד ברצח, במצב זה תהיה הרשעתו כמעט ודאית. מקור הביטוי בספר על שרלוק הולמס בסיפור, "ההרפתקה של גלוריה סקוט" (1893).

בנוסף, מושג זה התפתח לכדי שימוש במקרים לגמרי לא קשורים לפעילות פלילית. לדוגמה, ראיות מדעיות לא ודאיות לגמרי לטובת השערה מסוימת נקראות לפעמים "אקדח מעשן".

קטגוריה:דימויים
יחסי אזרבייג'ן – ניו זילנד

[[נשיא אזרבייג'ן אילהם אלייב (מימין) מקבל כתב האמנה משגריר ניו זילנד הנכנס, 2014]]
יחסי אזרבייג'ן–ניו זילנד הם היחסים הדיפלומטיים שבין הרפובליקה של אזרבייג'ן לבין ניו זילנד.

היחסים הדיפלומטיים הרשמיים בין המדינות כוננו ב-29 ביוני 1992. נציג ממשלת ניו זילנד ביקר באזרבייג'ן ב-5 ביוני 2013. ב-23 בדצמבר 2013, רובשאן ג'משידוב (היושב בקנברה), מונה לשגריר אזרבייג'ן בניו זילנד.

== יחסים כלכליים ==
* בשנת 2016, שווי הסחורה שיוצאה מניו זילנד לאזרבייג'ן הגיעה לסך 37.4 מיליון דולר אמריקאי והיא כללה בעיקר חמאה, חלב, שנאים ועוד. באותה שנה, שווי הסחורה שיוצאה מאזרבייג'ן לניו זילנד הגיעה לסך 726 אלף דולר אמריקאי והיא כללה אוכל לחיות, מיץ פירות, מים בטעמים, מכונות חפירה ועוד.
* בשנת 2015, שווי הסחורה שיוצאה מניו זילנד לאזרבייג'ן הגיעה לסך 45.9 מיליון דולר אמריקאי והיא כללה חמאה, חלב, מרגרינה, לתת ועוד. באותה שנה, שווי הסחורה שיוצאה מאזרבייג'ן לניו זילנד הגיעה לסך 54.6 אלף דולר אמריקאי והיא כללה מיץ פירות ושטיחים.

==קישורים חיצוניים==

== הערות שוליים ==
סקוט וביילי

סקוט וביילי (באנגלית: Scott & Bailey) היא סדרת דרמה בריטית ששודרה לראשונה ב־ITV ב-29 במאי 2011 והסתיימה ב-27 באפריל 2016. בסדרה מככבות סוראן ג'ונס ולזלי שארפ, ומשתתפים גם אמיליה בולמור, ניקולס גליבס, דני מילר, ופיפה הייווד. את הסדרה כתבה סאלי ויינרייט, בהתבסס על רעיון מקורי של ג'ונס וסאלי לינדזי. הסדרה סובבת את חייהן האישיים והמקצועיים של שתי בלשות משטרה, ג'נט סקוט ורייצ'ל ביילי, ומתקיימת במדור בדיוני של משטרת מנצ'סטר.

== הפקה ==
הסדרה הוזמנה על ידי ITV לאחר שהרעיון הוצג בפני המפיקה בפועל ניקולה שינדלר, שהביאה את הפרויקט לתסריטאית סאלי ויינרייט. הסדרה מצולמת ברובה באזור מנצ'סטר רבתי.

הרעיון המקורי נהגה על ידי סוראן ג'ונס וסאלי לינדזי, שחשבו שאין מספיק תפקידים עבור נשים ש"אינן אשתו-של, עוזרתו-של, אמו-של, מאהבתו-של, וכן הלאה" לינדזי, שאוהדת של תוכניות טלוויזיה כגון "קגני ולייסי", רצתה לפתח רעיון שעוקב אחר שתי נשות מקצוע, וג'ונס כינתה את התוכנית "הקגני ולייסי של מנצ'סטר".

אחרי ששינדלר הביאה את הפרויקט לויינרייט, הצטרפה אליה דיאן טיילור, לשעבר מפקחת במשטרת מנצ'סטר, והתוכנית התפתחה משם מעבר לרעיון ההתחלתי של ג'ונס ולינדזי. מנקודת מבטה של טיילור, תוכניות משטרה הן לעיתים קרובות לא רק מלאות בטעויות פרוצדורליות ואי דיוקים טכניים, אלא שהן מפספסות כיצד שוטרים אמיתיים מתנהגים ומרגישים. היא תרמה לתיאור מציאותי יותר של חייהן של שוטרות בתוכנית 

ג'ונס, שמעת פיתוח הרעיון ראתה את עצמה משחקת את רייצ'ל ביילי, קיבלה את התפקיד. במקור, לינדזי הייתה אמורה לככב מולה, אבל היא נכנסה להריון עם תאומים, אז התפקיד של ג'נט ניתנה ללזלי שארפ; לינדזי קיבלה תפקיד קטן יותר בתור אליסון, אחותה של רייצ'ל. 
לשעבר סניף של [[ברקליס, הבניין ששימש כתחנת המשטרה בסדרה]]

== השחקנים ==
* לזלי שארפ - ג'נט סקוט, אחת משתי הבלשיות שהן הדמויות הראשיות
* סוראן ג'ונס - רייצ'ל ביילי, אחת משתי הבלשיות שהן הדמויות הראשיות
* ניקולס גליבס - אנדי רופר, סמל בילוש (עונות 1–2)
* דני מילר - סמל בילוש (עונות 3–4)
* אמיליה בולמור - ג'יל מארי, מפקדת היחידה
* פיפה הייווד - ג'ולי דודסון, רפ"ק 
* בן בט – בלש קווין לאמב

== עונות ==
{| class="wikitable" style="text-align:center" width="60%"
|-
! colspan="2" rowspan="2"| עונה
! rowspan="2"| פרקים
! colspan="2"| תאריכי שידור
|-
! שידור בכורה
! סיום העונה
|-
|bgcolor="3D549A" height="10px"|
| 1
| 6
| 25 במאי 2011
| 3 ביולי 2011
|-
|bgcolor="F79A3A" height="10px"|
| 2
| 8
| 12 במרץ 2012
| 30 באפריל 2012
|-
|bgcolor="645741" height="10px"|
| 3
| 8
| 3 באפריל 2013
| 23 במאי 2013
|-
|bgcolor="32CD32" height="10px"|
| 4
| 8
| 10 בספטמבר 2014
| 29 באוקטובר
|-
|bgcolor="56246d" height="10px"|
| 5
| 3
| 13 באפריל 2016
| 29 באפריל 2016
|}

== קישורים חיצוניים ==
* 

== הערות שוליים ==

קטגוריה:סדרות משטרה ופשע
קטגוריה:סדרות דרמה בריטיות